**Ministru kabineta noteikumu projekta „Eiropas Savienības struktūrfondu un Kohēzijas fonda ieviešanas uzraudzības, izvērtēšanas un Kohēzijas politikas fondu vadības informācijas sistēmas 2014.-2020.gadam izveides un izmantošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006 (turpmāk – Regula Nr.1303/2013).Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20.panta 11. un 12.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sākot ar 2014.gada 1.janvāri, Latvijas Republikā un pārējās Eiropas Savienības (turpmāk – ES) dalībvalstīs tiek uzsākts ES struktūrfondu un Kohēzijas fonda (turpmāk – ES fondi) 2014.-2020.gada plānošanas periods, ko regulē jaunas regulas un nacionālie normatīvie akti.ES fondu 2007.-2013.gada plānošanas periodā kārtību, kādā:ES fondu vadībā iesaistītās institūcijas uzrauga un izvērtē ES fondu ieviešanu, regulē Ministru kabineta (turpmāk – MK) 2009.gada 27.oktobra noteikumi Nr.1238 “Eiropas Savienības fondu ieviešanas uzraudzības un izvērtēšanas kārtība”;izveido un izmanto ES fondu vadības informācijas sistēmu, tai skaitā elektroniskās datu apmaiņas sistēmu, regulē MK 2009.gada 3.marta noteikumi Nr.210 “Eiropas Savienības struktūrfondu un Kohēzijas fonda vadības informācijas sistēmas izveidošanas un izmantošanas kārtība”.Ievērojot Likumā, kas stājies spēkā 2014.gada 11.jūlijā, ietverto deleģējumu, ir izstrādāti šie noteikumi. Noteikumu projekta mērķis līdzīgi kā ES fondu 2007.-2013.gada plānošanas periodā ir noteikt kārtību, kādā:ES fondu vadībā iesaistītās institūcijas uzrauga un izvērtē ES fondu ieviešanu;izveido un izmanto ES fondu vadības informācijas sistēmu, tai skaitā elektroniskās datu apmaiņas sistēmu.Ievērojot Regulas Nr.1303/2013 122.panta 3.punktā un 125.panta 2.punkta d apakšpunktā un Likuma 12.panta trešās daļas 15.punktā noteikto, sadarbības iestāde sadarbībā ar vadošo iestādi izstrādā ES fondu vadības informācijas sistēmu. Lai identificētu minēto sistēmu, šajos noteikumos tiek lietots precīzs sistēmas nosaukums - Kohēzijas politikas fondu vadības informācijas sistēma 2014.-2020.gadam (turpmāk – vadības informācijas sistēma).Ņemot vērā, ka ES fondu izvērtēšanas un uzraudzības pamatavots ir vadības informācijas sistēma, tad atšķirībā no iepriekšējā plānošanas perioda, regulējums par ES fondu izvērtēšanu un uzraudzību, kā arī vadības informācijas sistēmu ir apvienots vienā normatīvajā aktā.ES fondu uzraudzības un izvērtēšanas uzdevums ir noteikts līdzīgi kā ES fondu 2007.-2013.gada plānošanas periodā, bet papildus noteikumu projektā iekļauts arī vadības informācijas sistēmas izveides un izmantošanas apraksts.Lai nodrošinātu ES fondu darbības programmas īstenošanas gada un noslēguma ziņojuma sagatavošanu un iesniegšanu Eiropas Komisijā, noteikumu projektā ir noteikta kārtība, kādā:- sadarbības iestāde iesniedz vadošajai iestādei un atbildīgajai iestādei (informācijai) ziņojumu par prioritāro virzienu ieviešanu, kurā sniedz informāciju par uzsāktajām projektu iesniegumu atlasēm, investīciju finanšu progresu, t.sk. par lielajiem projektiem. - atbildīgā iestāde sagatavo un iesniedz vadošajai iestādei ziņojumu par specifisko atbalsta mērķu ieviešanu, kurā sniedz informāciju par visu atbildīgās iestādes pārziņā esošo specifisko atbalsta mērķu ieviešanas gaitu, analizē rādītāju izpildi, problēmas ieviešanā un sniedz priekšlikumus ES fondu apguves uzlabošanai;Sadarbības iestādes ziņojumos fokusā ir galvenokārt ar investīciju finanšu progresu saistīti jautājumi prioritāro virzienu, un ja attiecināms, konkrēti specifiskā atbalsta mērķa vai projekta līmenī, savukārt atbildīgo iestāžu ziņojumos tiek atspoguļots galvenokārt specifisko atbalsta mērķu iznākuma un rezultāta rādītāju progress.- par horizontālo principu koordināciju atbildīgo institūciju sniegtajā kopsavilkumā tiek iekļauta analīze par ES fondu ieguldījumu atbilstību attiecīgajiem horizontālajiem principiem un horizontālo principu rādītāju statusu. Kārtība, kādā atbildīgā iestāde, sadarbības iestāde un par horizontālo principu koordināciju atbildīgās institūcijas sagatavo ziņojumu/kopsavilkumu, tiks noteikta vadošās iestādes izstrādātajās vadlīnijās, kuru projekts visām iesaistītajām pusēm tiks nosūtīts līdz 2015.gada 1.jūnijam. Attiecībā uz gada īstenošanas ziņojumu par Jaunatnes nodarbinātības iniciatīvas ieviešanu, kurš Eiropas Komisijai jāiesniedz līdz 2015.gada 30.aprīlim, vadošās iestādes norādes par nepieciešamo informācijas apjomu atbildīgajai iestādei tika nosūtītas 2014.gada 23.decembrī.Papildus, lai nodrošinātu operatīvu informācijas apmaiņu ES fondu ieviešanas uzraudzībā, tiks organizētas dažāda līmeņa un veida uzraudzības sanāksmes, iesaistot attiecīgās institūcijas, un tādējādi turpinot līdzšinējo praksi kā piemēram, vadošā iestāde organizēs Eiropas Savienības struktūrfondu un Kohēzijas fonda 2014.-2020.gada plānošanas perioda apakškomiteju un uzraudzības komiteju sēdes, sadarbības iestāde, pieaicinot atbildīgās iestādes un vadošo iestādi, organizēs specifiskā atbalsta mērķa uzraudzības darba grupas/progresa sanāksmes, kuru laikā tiks izskatīti saturiski aktuāli jautājumi (t.sk. ar specifisko atbalsta mērķu/projektu ieviešanu saistīti riski, problēmas, labās prakses piemēri u.c. aktuāli jautājumi). Priekšlikumus un ieteikumus korektīvām darbībām vadošā iestāde rīcības plāna formā iesniedz saskaņošanai uzraudzības komitejā un publisko atbilstoši uzraudzības komitejas nolikumam (t.sk. attiecībā uz termiņiem). Lai nodrošinātu darbības programmā un darbības programmas papildinājumā noteikto rādītāju, tai skaitā snieguma ietvara izpildi, reizi gadā vadošā iestāde sadarbībā ar atbildīgo iestādi un sadarbības iestādi līdz 31.decembrim izstrādā ES fondu investīciju finanšu un sasniedzamo rezultātu plānu nākamajam gadam, lai virzītu apstiprināšanai ar MK protokollēmumu līdz 1.martamLai izstrādātu priekšlikumus ES fondu investīciju efektivitātes un specifisko atbalsta mērķu ieviešanas uzlabošanai, tiks veikta plānoto un sasniedzamo iznākuma un rezultātu rādītāju vērtību un izvērtēšanai nepieciešamo datu uzkrāšana, kur ir iespējams, teritoriālā dalījumā, pēc nepieciešamības izvērtējot to ietekmi uz teritoriju attīstību.Lai ES fondu 2014.-2020.gada plānošanas periodā stiprinātu ES fondu izvērtēšanu, noteikumu projektā ir noteikti izvērtēšanas procesi – plānošanas organizēšana, izvērtēšanas veikšana un kvalitātes uzraudzība, ieteikumu izpildes nodrošināšana, rezultātu publiskošana un informēšana par izvērtēšanas procesu. Tāpat noteikumu projektā skaidri tiek noteikts, ka, ņemot vērā, izvērtēšanā aptvertos jautājumus, ES fondu izvērtēšanu veic:- pirms ES fondu darbības programmas izstrādes (sākotnējā izvērtēšana);- pirms ES fondu ieguldījumu uzsākšanas un normatīvā akta par specifiskā atbalsta mērķa īstenošanas izstrādes (specifiskā atbalsta mērķa sākotnējā izvērtēšana);- ieguldījumu veikšanas laikā (pastāvīgā izvērtēšana);- plānošanas perioda beigās pēc ES fondu ieguldījumu veikšanas (noslēguma izvērtēšana). Noteikumu projektā ir skaidri nodalītas iestādes, kuras plāno izvērtēšanu un kuras organizē vai veic attiecīgo izvērtēšanu. Tāpat ir noteikta kārtība, kādā tiek nodrošināta izvērtēšanas ietvaros izteikto ieteikumu ieviešana. Izvērtēšanas veikšanas un kvalitātes uzraudzībai saskaņā ar noteikumu projekta 19.punktu vadošajai iestādei noteikts pienākums izveidot Konsultatīvo izvērtēšanas darba grupu, kurā tiks iesaistīti vadošās iestādes, ES fondu ieviešanā iesaistīto institūciju un nevalstisko organizāciju pārstāvji.Saskaņā ar Regulas Nr.1303/2013 49.panta 2.punktu uzraudzības komiteja izvērtē izvērtēšanās izdarītos secinājumus, kas, atbilstoši starptautiskai izvērtēšanas praksei, ietver konkrētus ierosinājumus, to ieviešanas termiņus un atbildīgos par ieviešanu. Ievērojot minēto, MK noteikumu projektā noteikts, ka vadošās iestādes sagatavoto un uzturēto rekomendāciju ieviešanas plānu izskata uzraudzības komiteja, nosakot veicamās darbības, atbildīgo izpildītāju par ieteikuma ieviešanu un ieteikuma ieviešanas termiņu.Noteikumu projektā norādīta atbildīgo iestāžu atbildība izvērtēšanai nepieciešamo datu apkopošanā un uzkrāšanā, tai skaitā dalījumā pa administratīvajām teritorijām, ja attiecināms (ja par datu uzkrāšanu dalījumā pa administratīvajām teritorijām panākta vienošanās starp vadošo un atbildīgo iestādi). Uzraudzībai un izvērtēšanai nepieciešamie dati, t.sk. dalījumā pa administratīvajām teritorijām, tiks noteikti darbības programmas papildinājumā. Vadības informācijas sistēmā tiks nodrošināta nepieciešamo datu uzkrāšana un/vai iegūšana no citām datu bāzēm (pēc izmaksu/ieguvumu analīzes), lai papildus esošajiem reģistriem nebūtu jāveido jaunas IT sistēmas/reģistri. Atšķirībā no ES fondu 2007.-2013.gada plānošanas perioda, jaunajā plānošanas periodā vadības informācijas sistēmas pārzine ir Centrālā finanšu un līgumu aģentūra. Ņemot vērā minēto, noteikumu projektā ir noteikta kārtība, kādā Centrālā finanšu un līgumu aģentūra nodrošina vadības informācijas sistēmas izmantošanu. Turklāt, lai sadarbības iestāde, vadošā iestāde un revīzijas iestāde varētu veikt to kompetencē esošās pārbaudes, noteikumu projektā ir noteikts, ka datus vadošā iestāde, sadarbības iestāde un revīzijas iestāde iegūst no vadības informācijas sistēmas. Papildus iepriekš minētajam noteikumu projektā tiek noteikts arī, kādus datus vadības informācijas sistēmai sniedz valsts informācija sistēmu turētāji un pārziņi, kas nepieciešami, lai nodrošinātu pilnvērtīgu projektu iesniegumu vērtēšanu, ES fondu īstenošanu, uzraudzību, izvērtēšanu un kontroli. Informāciju paredzēts pieprasīt par tiem datu subjektiem, kuri pretendēs un saņems ES fondu finansējumu, bet datu nodošanas un saņemšanas tehnisko specifikāciju un konkrētus datu apjomus un pakalpojumu uzsākšanas/pieejamības termiņus paredzēts atrunāt noslēgtajās starpresoru vienošanās ar katru pakalpojuma sniedzēju. Vadības informācijas sistēma saņems datus arī citām valsts informācijas sistēmām un reģistriem, lai, veicot uzraudzību un izvērtēšanu, iegūtu un apkopotu darbības programmas papildinājumā noteiktos datus, kas nebūs pieejami vadības informācijas sistēmā. Piemēram:dati no Pilsonības un migrācijas lietu pārvaldes uzturētā „Iedzīvotāju reģistra” nepieciešami, lai pārbaudītu projektā un tā atskaitēs identificēto fizisko personu datu atbilstību, t.sk. finansējuma saņēmēju pārstāvju, Eiropas Sociālā fonda projektu dalībnieku un gala saņēmēju identifikācija (piemēram: vārds, uzvārds, personas kods, personas dzīvesvieta, vai nav reģistrēts miršanas fakts);no Valsts zemes dienesta tiks saņemti Nekustamā īpašuma valsts kadastra informācijas sistēmas teksta dati, ko strukturēs informācijas blokos, un telpiskie dati par Latvijas teritoriju, kā arī Valsts adrešu reģistra informācijas sistēmas dati;no Uzņēmumu reģistra tiks saņemta informācija par juridiskajām personām, kas būs iesniegušas projektus (piemēram: juridiskās personas nosaukums, reģistrācijas numurs, valdes sastāvs, kā arī vai juridiskai personai nav iestājusies maksātnespēja, nav uzsākts tiesiskās aizsardzības process);no Valsts ieņēmumu dienests tiks saņemta informācija par nodokļu maksātāju nodokļu parādiem, ja tādi būs;no Veselības darbspēju ekspertīzes ārstu valsts komisijas tiks saņemta informācija par individuāliem Eiropas Sociālā fonda dalībniekiem (piemēram: vai personai ir piešķirts invaliditātes statuss);pret Valsts vienotās datorizētās zemesgrāmatas informāciju tiks pārbaudīts, vai projekts tiek realizēts projekta iesniedzējam piederošā īpašumā.Ņemot vērā, ka vadības informācijas sistēma šobrīd ir izstrādes stadijā, datu saņemšana no citām valsts informācijas sistēmām un reģistriem tiks uzsākta savstarpēji saskaņotos termiņos.MK noteikumu projektā tiek noteikti vadības informācijas sistēmas lietotāji - projektu iesniedzēji, finansējuma saņēmēji, ES fondu vadībā iesaistīto institūciju, Iepirkumu uzraudzības biroja un Valsts ieņēmumu dienesta darbinieki vai valsts civildienesta ierēdņi un Republikas pilsētu pašvaldību darbinieki. Tātad, vadības informācijas sistēmas lietotāji būs, personas, kuras būs tieši saistītas ar konkrētu projektu, vai kam piekļuve būs nepieciešama tiešo amata pienākumu veikšanai. Papildus minētajam personu lokam, izņēmuma gadījumos lietotāja tiesības ir paredzēts piešķirt fiziskām vai juridiskām personām un valsts vai pašvaldību institūcijām konkrētu mērķu izpildei. Minētais regulējums ir paredzēts kā izņēmums, piemēram, gadījumā, ja Centrālajai finanšu un līgumu aģentūrai tiktu pieprasīta liela informācijas apjoma apkopošana, kas prasītu lielas administratīvās izmaksas (piemēram, datu apkopošana zinātniski pētnieciskiem darbiem u.tml.).Regulas 1303/2013 115.panta 2.punkts paredz, ka, lai nodrošinātu pārredzamību attiecībā uz fondu atbalstu, tiek uzturēts projektu saraksts, kas iedalīts par darbības programmas un fondiem izklājlapas formātā, kas nodrošina datu šķirošanu, meklēšanu, izrakstīšanu, salīdzināšanu un ērtu publicēšanu internetā, piemēram, CSV vai XML formātā. Ņemot vērā minēto, tiek plānots publicēt atvērto datu formā visus ES fondu apstiprināto projektu datus, kas ir vispārpieejami. Informācija no vadības informācijas sistēmas nebūs pieejama publiskiem lietotājiem. Tas, kāda informācija par īstenotajiem projektiem, kādā apjomā un kur būs pieejama, ir noteikts MK noteikumos, kas nosaka kārtību, kādā nodrošina komunikāciju un vizuālās identitātes prasības Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā. |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās institūcijas un par horizontālo principu koordināciju atbildīgās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Atšķirībā no ES fondu 2007.-2013.gada plānošanas perioda, tiesiskais regulējums paredz samazināt ES fondu administrēšanā iesaistīto institūciju skaitu, tai skaitā optimizēt apkopojamās un iesniedzamās informācijas apjomu un stiprināt ES fondu izvērtēšanas procesu**.** 1) izvērtēšanas procesa stiprināšanai tiks izveidota Konsultatīvā izvērtēšanas darba grupa;2) ES fondu 2014.-2020.gada plānošanas periodā nav maksājumu iestādes, līdz ar to regulējums neparedz maksājumu iestādes ziņojuma sagatavošanu un pienākumu vadošai iestādei to izvērtēt;3) par horizontālo principu koordināciju atbildīgās institūcijas analīzes kopsavilkumu par ES fondu ieguldījumu atbilstību attiecīgajiem horizontālajiem principiem un informāciju par horizontālo principu rādītāju sasniegto vērtību perioda laikā iesniegs tikai trīs reizes (2017., 2019. un 2025.gadā), nevis kā iepriekšējā periodā - reizi gadā. Tādējādi būtiski samazinot iesniedzamās informācijas apjomu;4) ar noteikumu projektu ir optimizēts ne tikai iesniedzamās informācijas apjoms, t.i., nebūs jāiesniedz tie dati, kas ir pieejami vadības informācijas sistēmā, bet arī biežums. Līdz šim atbildīgās iestādes informāciju vadošajai iestādei iesniedza reizi pusgadā, bet jaunais regulējums nosaka atbildīgai iestādei un sadarbības iestādei informācijas sagatavošanu un iesniegšanu reizi gadā;5) ņemot vērā vadības informācijas sistēmas funkcionalitāti, ieviešanas progresa dati netiek iekļauti pārskatos, bet tiek sniegtas atsauces uz vadības informācijas sistēmā pieejamo informāciju, kas būtiski samazinās iesniedzamās informācijas sagatavošanai nepieciešamā laika apjomu. |
| 3. | Administratīvo izmaksu monetārs novērtējums | 1) ES fondu 2014.-2020.gada plānošanas periodā nav maksājumu iestādes, līdz ar to regulējums neparedz maksājumu iestādes ziņojuma sagatavošanu un pienākumu vadošai iestādei to izvērtēt:Aptuvenās izmaksas:Maksājumu iestādes ziņojuma sagatavošana un iesniegšana:C = (f x l) x (n x b) = (-8,56x16) x (1x2) = -273,92 euro.C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Administratīvās izmaksas vadošajai iestādei:C = (f x l) x (n x b) = (-8,56x8) x (1x2) = -136,96 euro2) par horizontālo principu koordināciju atbildīgās institūcijas analīzes kopsavilkumu par ES fondu ieguldījumu atbilstību attiecīgajiem horizontālajiem principiem un informāciju par horizontālo principu rādītāju sasniegto vērtību perioda laikā iesniegs tikai trīs reizes (2017., 2019. un 2025.gadā), nevis kā iepriekšējā periodā - reizi gadā. Tādējādi būtiski samazinot iesniedzamās informācijas apjomu.Aptuvenās izmaksas:Par horizontālo principu koordināciju atbildīgās institūcijas informācijas (analīzes kopsavilkuma) sagatavošana un iesniegšana:C = (f x l) x (n x b) = (8,56x120) x (1x1) = 1027,2 euro.Ņemot vērā, ka pārskata iesniegšana ES fondu 2014.-2020.gada plānošanas periodā paredzēta trīs reizes, tad kopējās aptuvenās administratīvās izmaksas MK noteikumu projektā noteikto prasību izpildei ir 3081,6 euro.Vadošajai iestādei informācijas (analīzes kopsavilkuma) pieņemšana un apstrāde:C = (f x l) x (n x b) = (8,56x24) x (1x1) = 205,44 euro.Ņemot vērā, ka pārskata iesniegšana ES fondu 2014.-2020.gada plānošanas periodā paredzēta trīs reizes, tad kopējās aptuvenās administratīvās izmaksas MK noteikumu projektā noteikto prasību izpildei uz vienu par horizontālo principu koordināciju atbildīgās institūcijas sagatavoto informāciju (analīzes kopsavilkumu) ir 616,32 euro.3) ar noteikumu projektu ir optimizēts ne tikai iesniedzamās informācijas apjoms, t.i., nebūs jāiesniedz tie dati, kas ir pieejami vadības informācijas sistēmā, bet arī biežums. Līdz šim atbildīgās iestādes informāciju vadošajai iestādei iesniedza reizi pusgadā, bet jaunais regulējums nosaka atbildīgai iestādei un sadarbības iestādei informācijas sagatavošanu un iesniegšanu reizi gadā.Aptuvenās izmaksas:Atbildīgajai iestādei sagatavojot ziņojumu par specifisko atbalsta mērķu ieviešanas gaitu:C = (f x l) x (n x b) = (8,56x1201) x (1x1) = 1027,2 euro1 Laika patēriņš ir indikatīvs, tas var palielināties ņemot vērā specifisko atbalsta mērķu un prioritāro virzienu apjomu (piemēram, attiecībā uz Vides aizsardzības un reģionālās ministrijas īstenotajiem specifiskajiem atbalsta mērķiem). Vadošajai iestādei atbildīgās iestādes ziņojuma pieņemšana un apstrāde:C = (f x l) x (n x b) = (8,56x241) x (10x1)=2054,40 euro.1 Laika patēriņš ir indikatīvs, tas var palielināties ņemot vērā specifisko atbalsta mērķu un prioritāro virzienu apjomu. 4) ņemot vērā vadības informācijas sistēmas funkcionalitāti, ieviešanas progresa dati netiek iekļauti pārskatos, bet tiek sniegtas atsauces uz vadības informācijas sistēmā pieejamo informāciju, kas būtiski samazinās iesniedzamās informācijas sagatavošanai nepieciešamā laika apjomu.Administratīvo izmaksu aprēķinu par pārskatu sagatavošanu, lūdzu skatīt pie MK noteikumu projekta anotācijas II. sadaļas 2.punkta 2., un 3 apakšpunkta.Kopējās administratīvās izmaksas viena gada ietvaros atbilstoši augstāk minētajiem aprēķiniem:Vadošā iestāde: 2259,84 euroAtbildīgā iestāde: 1027,20 euroPar horizontālo principu koordināciju atbildīgās institūcija: 1027,20 euro |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.Regulā nav noteikts termiņš, kādā jāpieņem nacionālie normatīvie akti ES fondu ieviešanai. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1303/2013 111.pants | 7.punkts | Ieviests pilnībā | MK noteikumu projekts neparedz stingrākas prasības |
| Regulas Nr.1304/2013 19.panta 4.punkts | 7.2.2.apakšpunkts | Ieviest pilnībā | MK noteikumu projekts neparedz stingrākas prasības |
| Regulas Nr.1303/2013 36.pants  | 7.2.3.3.apakšpunkts | Ieviest pilnībā | MK noteikumu projekts neparedz stingrākas prasības |
| Regulas Nr. Nr.240/2014IV nodaļā | 7.2.5.apakšpunkts | Ieviests daļējiIevērojot minētās regulas prasības izstrādāts Uzraudzības komitejas sastāvs un reglaments | MK noteikumu projekts neparedz stingrākas prasības |
| Regulas Nr.1303/2013 55.pants | 15.1.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr.1303/2013 56.pants | 15.3.apakšpunts | Ieviests pilnībā | MK noteikumu projekts neparedz stingrākas prasības |
| Regulas Nr.1303/2013 57.pants | 15.4.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr.1304/2013 1. un 2.pielikums | 25.punkts | Ieviests daļējiRegulā noteiktos datus finansējuma saņēmēji iesniegs un sadarbības iestāde vadības informācijas sistēmā uzglabās, ņemot vērā Maksājumu pieprasījumā norādītos datu laukus. Maksājumu pieprasījumu veidlapa ir MK noteikumu projekta “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.-2020.gada plānošanas periodā” 2.pielikums. Minētais noteikumu projekts šobrīd ir saskaņošanas stadijā. | MK noteikumu projekts neparedz stingrākas prasības |
| Regulas Nr.1303/2013 125.panta 2.punkta d | 25.punkts | Ieviests pilnībā | MK noteikumu projekts neparedz stingrākas prasības |
| Regulas Nr.1303/2013 122.panta 3.punkts | 26.4.apakšpunkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties MK noteikumu izstrādē, sniedzot atzinumu par to pēc izsludināšanas Valsts sekretāru sanāksmē. Turklāt noteikumu projekts pēc izsludināšanas Valsts sekretāru sanāksmē tiks publicēts tīmekļa vietnē www.fm.gov.lv sadaļā sabiedrības līdzdalība un www.esfondi.lv, kā arī nosūtīts komentēšanai dalībniekiem, kuri piedalījās Likuma sabiedriskajā apspriedē. |
| 2. | Sabiedrības līdzdalība projekta izstrādē | MK noteikumu projektu atzinumus sniegusi Ventspils pilsētas pašvaldība, Valmieras pilsētas pašvaldība, Rīgas dome, Latvijas lielo pilsētu asociācija un Valsts ugunsdzēsības un glābšanas dienests. |
| 3. | Sabiedrības līdzdalības rezultāti | Ņemot vērā iesūtītos komentārus un viedokļus, precizēts MK noteikumu projekts un sniegti atsevišķi skaidrojumi. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde un revīzijas iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija un Valsts kanceleja kā atbildīgās iestādes, Centrālā finanšu un līgumu aģentūra kā sadarbības iestāde, Valsts kase kā sertifikācijas iestāde.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorganizācija nav paredzēta. MK noteikumu projekts neietekmē pārvaldes funkcijas un institucionālo struktūru. |
| 3. | Cita informācija | Nav |

Anotācijas III, IV sadaļa - MK noteikumu projekts šīs jomas neskar.

Finanšu ministrs J.Reirs

16.02.2015 16:35

3513

I.Petrova,

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083941, inita.petrova@fm.gov.lv